# Yn Affrick Hwoaie

Yn Affrick Hwoaie (fo-ard yn AU)
     heer-oaylleeagh, goaill stiagh ny ta heose
*Lesh y chlag veih'n chlee:*
     Y Sahara Heear, y Varoc, yn Algear, y Tooneesh, y Leeb, yn Egypt, y Toodaan
*goll er oaie veih'n jesh gys y chlee:*
     Shad, y Naigeer, Malee, y Varitaan
Ta'n **Affrick Hwoaie** ny **Twoaie ny h-Affrick** çheet er y chooid my hwoaie jeh'n Affrick ta kianglt liorish y Tahara rish yn Affrick Fo-Haharagh. Rere y pholitickaght heer-oaylleeagh, ta ny h-Ashoonyn Unnaneysit cur hoght çheeraghyn as thallooyn stiagh 'syn Affrick Hwoaie: yn Algear, yn Egypt, y Leeb, y Varoc, y Toodaan, y Tooneesh, as y Sahara Heear. Ta'n Algear, y Varoc, y Tooneesh, y Leeb as y Varitaan coontit myr y **Maghreb**, as ta'n Egypt as y Toodaan coontit myr Glion ny Neel.

## Çheer-oaylleeaght

Yn Affrick Hwoaie, jeant seose jeh'n Tahara, Glion y Neel (y daa oc ayns daah ruy) as ny thallooyn my hwoaie jeh'n Tahara (ayns daah buigh as bane-jiarg).
Ta ny Sleityn Atlasagh, ta sheeyney magh harrish cooid vooar jeh'n Varoc, twoaie ny h-Algear as ny Tooneesh, nyn gooid jeh corys ny sleityn fillit ta roie harrish cooid vooar jeh'n Oarpey Yiass. T'ad goll er cleayney 'sy jiass as 'sy niar as cummey steip orroo roish çheet ry-cheilley oc rish faasagh y Tahara ta coodaghey 75% jeh eaghtyr yn ard. Ta drundin y Tahara ny lhie erskyn ard-chlaare henndeeagh ta jeant seose jeh creg chrystallagh as reih jeh ny shinney na kiare billioon bleeaney d'eash.

She glionteeyn fastee ayns ny Sleityn Atlasagh, Glion ny Neel as y deltey eck, as coose ny Meanvooir bun yn eirinys 'syn ard. Ta arraghys vir goaill stiagh grineyn, reise as cadee, as aamaidyn lheid as sedar as corc, goll er lhiasaghey. Ta bir veanvooiragh lheid as yn olive, y fig, y date as messyn kidragh goll er lhiasaghey chammah. She ard feer troaragh Glion ny Neel as ta'n chooid smoo jeh pobble ny h-Egypt as ny Soodaan cummal faggys da'n awin. Ayns buill elley s'mooar yn scansh ta currit er yn ushtaghey laue-jeant dy chooney lesh yn eirinys.

## Thallooyn as ardjyn

| Çheeraghyn as thallooyn | Eaghtyr (km²) | Earroo yn phobble | Glooaght y phobble (/km²) | Preeu-valley | LTS ('sy clane) | LTS yn dooinney | Argid | Reiltys | Çhengaghyn oikoil |
| --- | --- | --- | --- | --- | --- | --- | --- | --- | --- |
|  Yn Algear | 2,381,741 | 34,994,937 | 14.5 | Caayr ny h-Algear | $254.7 billioon (ool. 2010) | $7,400 (ool. 2010) | Dinar ny h-Algear | Pobblaght eaghyraneagh | Arabish (oikoil), Berberish (ashoonagh) |
|  Yn Egypt | 1,001,450 | 80,471,869 | 80.4 | Cairo | $500.9 billioon (2010) | $6,200 (2010) | Punt ny h-Egypt | Pobblaght lieh-eaghtyraneagh | Arabish |
|  Y Leeb | 1,759,540 | 6,461,454 | 3.7 | Tripoli | $89.03 billioon (2010) | $13,800 (2010) | Dinar ny Leeb | Lught-reill shallidagh | Arabish (oikoil), Berberish (ashoonagh) |
|  Y Sahara Heear | 266,000 | 320,000 | 1.2 | El Aaiún (Laâyoune) (fo stiurey ny Maroc) | $900 millioon (2007) | $2,500 (2007) | Dirham ny Maroc | Reeriaght vunraghtoil | Arabish as Berberish (staydys oikoil ec y daa oc), Hassaniya (goll er enney) |
|  Y Toodaan | 1,886,068 | 30,894,000 | 16.4 | Khartoum | $98.79 billioon (2010) prior to break up | $2,200 (2010)—roish brishey seose ny çheerey | Punt ny Soodaan | Pobblaght chonastagh (Smaghtagh) | Arabish |
|  Y Tooneesh | 163,610 | 10,589,025 | 64.7 | Toonis | $100.3 billioon (2010) | $9,500 (2010) | Dinar ny Tooneesh | Pobblaght | Arabish |
|  Y Varoc | 710,850 | 32,226,056 | 70.8 | Rabat | $153.8 billioon (2010) | $4,900 (2010) | Dirham ny Maroc | Reeriaght vunraghtoil | Arabish as Berberish (staydys oikoil ec y daa oc) |
| **Y clane, Yn Affrick Hwoaie** | 7,904,959 | 195,637,341 | 24.7 |  | $1.2 trillioon | $5,700 |  |  |  |
| **Farrane: The World Factbook, Ny Steatyn Unnaneysit Central Intelligence Agency (CIA), 11 T. Arree 2011.
 |

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |